gl en gl es en gl gl gl gl gl gl gl en gl gl gl gl gl en es gl gl gl gl gl gl gl es en es gl gl gl gl gl gl en gl gl gl gl gl gl gl gl en lt gl gl gl gl gl gl gl gl en es gl gl gl gl es en es gl gl gl es en es gl gl gl es en es gl gl gl gl es gl gl lt en ceb eo gl gl pt en en en fr es es es es fr gl gl nl en de es fr gl en hbs_lat es fr gl gl gl gl gl en gl gl fr gl gl gl gl gl gl gl es gl it gl pt gl gl es gl en gl cs gl gl gl da cs gl gl gl gl gl de gl gl cs lt gl gl gl gl gl gl cs lt gl gl gl da cs gl gl gl en gl gl gl gl gl es es gl gl lt gl es gl es es da es cs lt gl gl gl gl gl gl da cs gl gl gl gl cs lt gl gl gl gl da cs gl gl gl gl gl gl cs lt gl gl gl gl gl gl gl cs lt gl gl gl gl gl gl gl da cs lt gl gl gl gl gl gl da cs gl gl gl gl gl gl gl da cs lt gl fr fr en
skip to main | skip to sidebar
O luns 28 de novembro fixemos a  primeira sesión do club de lectura (2ºESO-1ºBAC) do curso 2016-17. Empezamos con “Cabalos e lobos” de Fran P. Lorenzo. Asistiron 20 alumnos.
O comezo da sesión,  a opinión xeneralizada era que non lles gustara moito e algunhas partes lles resultaran difíciles de comprender, especialmente para os de 2º da ESO. Tamén lles costou descubrir os distintos planos temporais da trama.
Nembargantes, cando empezamos a falar dos distintos temas que trata a novela -o desenrolo da cidade de Vigo, a peculiaridade da rúa “Privada moderna”, a importancia xeoestratéxica da cidade nos anos da 2º Guerra Mundial- comprenderon mellor o libro e descubriron unha parte da historia da cidade para eles completamente descoñecida, incluso fisicamente.
Pero sen dúbidas, o tema que suscitou máis debate e interacción foi o tratamento da homosexualidade, a represión, vergoña e secretismo que vivira o tío da protagonista e a naturalidade como a vive Thomas, o fillo da protagonista.
Publicado por biblioboveda ás 13:25 0 comentarios
Cando petan na porta pola noite
A reunión foi, como sempre, amena e divertida. Como as demais, tamén foi endulzada con algunha que outra larpeirada.
Esta semana tivo lugar a derradeira sesión do club de lectura. Nesta ocasión charlamos sobre Calvin y Hobbes. Pensamos que a estas alturas de curso era mellor unha lectura "lixeiriña" e que nos levara a esquecer o costoso da recta final por iso, aconsellados por Dani, o noso profe de cabeceira, no que a cómic se refire, mergullamos nas tiras de   Bill Watterson, un grande do xénero.
Foi, precisamente, Dani o encargado de abrir a charla cunha pequena semblanza do autor. Destacou como, despois de dez anos publicando as súas tiras diariamente, cando estaba na cima do éxito, decidiu deixalo para, como él mesmo indica na carta de despedida "traballar a un ritmo máis meditativo". Dani salientou a integridade deste creador que dende sempre renunciou a que os seus persoaxe saíran das tiras para seren utilizados en merchandising.
Despois de compartir impresións xerais sobre a obra,  pasamos a reflexionar sobre as personalidades de  Calvin, Hobbes, a nai, o pai, Susie, o matón Moe, a profe Carcoma ou mesmo o Capitán Spiff, ese alter ego aventureiro de Calvin. Falamos de intertextualidade presente na obra , dos superheroes, do cine de suspense e aventuras e mesmo da literatura que hai detrás deste cómic. Proxectamos varias tiras para analizar a imaxe, o encadre das viñetas que desaparece cando o autor precisa que todo flúa, a distibución do espazo, a cor, o texto...
E comprobamos que baixo a apariencia de lectura "lixeira", late unha profunda reflexión sobre a política, os costumes, a sociedade, a familia, a vida.
Todo, por suposto moi ben aderezado con suculentos e exquisitos doces, elaborados non só polos profes, pois temos entre o alumnado lector estupendos reposteiros.
Publicado por biblioboveda ás 21:50 0 comentarios
Etiquetas: Calvin y Hobbes, Club de lectura
Visita a Monforte da man de Manuel María
O venres 27 de maio fomos cos mozos e mozas dos clubs de lectura a Monforte de Lemos. O concello achegounos unha ruta e un acompañante que nos levou por distintos puntos da vila seguindo o Cancioneiro de Moforte de Manuel María, escritor que viviu a meirande parte da súa vida nesta vila lucense. Cada alumno ía provisto dos poemas e un plano de Monforte para situarnos no percorrido.
Comezamos a visita guiada no Campo da Compañía e o Mosteiro dos Escolapios. Neste espazo fixemos visita á capela e a escaleira do colexio, onde fixemos as primeiras lecturas: Eu nacín en outono e Cancionciña en lembranza da festa das reliquias. Seguimos achegándonos ao tranquilo río Cabe, onde lemos Poemiña do río Cabe. Pasamos agora pola Ponte Vella e chegamos ao Convento de Santa Clara, aquí lemos a Canción da Ponte Vella e Convento de Santa Clara. Despois visitamos, sempre atentos ás explicacións do guía, o centro de interpretación do viño da Ribeira Sacra, antigo concello onde realizou o seu traballo Manuel María como procurador. Neste precioso espazo realizamos a lectura da Canción da Vendima.
A continuación marchamos cara á Praza de España e lemos o poema adicado a Inés de Castro, logo de escoitar a súa apaixonante historia. Subimos despois polas estreitas rúas do Monforte Medieval, pasando pola xudería, visitando as dúas portas que aínda quedan en pé da antiga muralla. Chegamos ao Monte de San Vicente, onde está o Pazo, o Mosteiro e a Torre. Lemos aquí o poema Monte de San Vicente do Pino, ao tempo que desfrutamos dunha marabillosa vista de Monforte. Baixamos novamente cara ao centro, paseamos pola rúa do Cardenal e rematamos no busto que a vila ten adicado ao escritor. Aquí lemos Canción da rúa do cardenal e Carné de identidade.
Pola tarde aproveitamos a viaxe de volta para visitar o convento cisterciense das Bernardas en Ferreira de Pantón. Aquí fixemos entrega dun agasallo a Pedro Mirón, alumno do instituto que remata este ano 2º de bacharelato e que foi un colaborador e fiel participante no Club de Lectura durante a súa estadía no noso centro. Completamos a viaxe cun paseo polo casco de Ribadavia. Un día completo e moi ben aproveitado.
Publicado por Redacción ás 10:06 0 comentarios
Etiquetas: Club de lectura, Manuel María, Ruta literaria
O pasado luns, 9 de maio, tivemos na biblioteca a derradeira reunión do curso co clube de lectura de 1º de ESO.
O libro que nos reuniu esta vez foi O pazo baleiro de Xabier P. Docampo, unha  novela de misterio apaixoante, cun vello pazo cheo de segredos agochados, propiedade dunha familia cunha peculiar árbore xenealóxica. E tamén haberá de por medio un  diamante de incribles dimensións que  os enfrontara  a todos dende hai moito tempo.
Será un grupo de adolescentes, axudados por Delio, tío do protagonista , quen desfaga toda esta maraña descubrindo a historia da familia e o misterio que encerra este pazo baleiro. Unha novela chea de intriga e temas para comentar.
Como sempre, a reunión cos nosos “lectores” estivo acompañada con algunha que outra larpeirada.
Ata o curso que ven!
Publicado por biblioboveda ás 13:46 0 comentarios
Etiquetas: 1º ESO, O pazo baleiro
Memorias dun neno labrego
O pasado 20 de abril latamos clase o grupiño do club de lectura para achegarnos ao museo etnográfico da fundación Liste, na rúa da Pastora. Alí fixemos a sesión correspondente ao libro de Xosé Neira Vilas, que é de certo un dos clásicos da nosa literatura.
Primeiro realizamos unha visita adaptada ás historias do Balbino, que
preparou cunha dedicación que é de agradecer o persoal deste museo. Repasamos os oficios, os apeiros e obxectos da vida cotián e ritual empregados até fai ben pouco nas aldeas galegas.
Despois saímos ao ar libre para comentar como fora a lectura dun relato á vez tan próximo e distante para o alumnado dun instituto urbán como o noso.
Recordamos algunha pasaxe do libro, como a da morte
de Pachín, o querido can de Balbino, unha de tantas experiencias relacionadas coa perda -da nenez, da vida, da inocencia, das raíces- que narra Neira Vilas. Tamén houbo quen se lembrou da orixe familiar, que á fin se rascamos un pouco, todas e todos temos algo de terra pola parte do pasado.
Ao rematar, tras un percance que debeu ser cousa dalgún tardo ou trasno dos que andan polo lugar e que temos a ben gardar no peto, volvimos para o centro a fume de carozo, que o barrio ás veces, cando se anda con apuro, parece facerse máis grande do que semella!
Publicado por biblioboveda ás 10:24 0 comentarios
La soledad de los números primos
O luns 29 de febreiro de 2016 ás 14:30 horas, no espazo entre as clases da mañán e da tarde, fixemos unha sesión do club de lectura, nos espazos da biblioteca do noso instituto,  para falar sobre o libro proposto La soledad de los números primos. Despois de dar conta dun merecido e saboroso xantar, puxémonos a falar sobre o libro. Á maioría dos asistentes gustoulles, aínda que houbo alguén a quen lle pareceu unha historia un pouco dura, e non foi capaz de rematalo.
Falamos sobre os protagonistas Mattia e Alice, sobre as súas experiencias e problemas, chegando incluso a comparar a gravidade de ambas, do posible papel que as súas nais e pais xogaron  nas mesmas, analizamos o por que do titulo, saíndo distintas opinións
sobre o sentido ou non do mesmo, e a súa relación coas matemáticas, analizamos o papel doutros personaxes (con máis ou menos profundidade). Demos tamén a nosa opinión sobre se nos gustou ou non o final do libro, habendo tamén discrepancias.
Publicado por biblioboveda ás 10:28 0 comentarios
Etiquetas: La soledad de los números primos
La vuelta al mundo de un forro polar rojo
O alumnado do Club de Lectura tamén participou dentro de Proxecto Interdisciplinar levado a cabo polo profesorado das distintas materias en 3º da ESO. Un grupo deles encargouse de debuxar o mapamundi que serviría para colocar as etiquetas da roupa segundo o lugar da súa  manufactura. Asemade, os alumnos do club encargáronse de recordar aos seus compañeiros de traer as etiquetas das súas casas para seren colocadas no mapa.
Na sesión de lectura, repasamos os diferentes capítulos recordando a viaxe do forro polar vermello, incidindo na problemática económica ou social que se reflexaba en cada un deles. Para o alumnado máis pequeño resultou unha lectura algo densa e confesaron que o leron moi por enriba; non así os maiores, que demostraron moita madurez á hora de falar de pros e contras do noso mundo globalizado e mostráronse especialmente sensibilizados con problemas como a contaminación, a necesidade de enerxías alternativas ao petróleo e a situación laboral dos que confeccionan as nosas roupas baratas (e non tan baratas).
Publicado por biblioboveda ás 13:57 0 comentarios
Etiquetas: La vuelta al mundo en un forro polar rojo
Mío, mi pequeño Mío
O luns 1 de febreiro, a 4ª hora, na "Hora de Ler", fixemos a sesión do club de lectura de 1ºESO na que conversamos sobre o libro Mío, mi pequeño Mío de Astrid Lindgren.
A sesión foi moi entretida e moi dinámica pois tratamos de atopar no libro ecos e imaxes de contos tradiconais -Brancaneves, O frautista de Hamelin ou Aladino. Recoñecimos tamén similitudes con Harry Potter. Falamos de que a novela é un canto a natureza, que apreciaron nas metáforas da fonte contadora de contos á tardiña,  nas árbores que nos dan todo , no manto tecido de soños; e finalmente recoñecimos nas caras dos persoñaxes do mundo imaxinario creado por Mío, as de persoas que foran para el importantes na vida real.
Publicado por biblioboveda ás 10:03 0 comentarios
Etiquetas: 1º de ESO, mi pequeño Mío, Mío
O luns 14 de decembro tivemos unha segunda sesión do club de lectura. Participaron uns trinta alumnos e alumnas, cos que comentamos a novela Si tú quieres, de Sonia Mirón. Tivemos a grande sorte de contar coa presencia da autora que respondeu a todas as preguntas e comentarios do alumnado e nos explicou como construíra a trama e os personaxes.
A novela  gustou moito, especialmente porque se desenvolve nun instituto. Foi toda unha sorpresa descubrir que a autora estudara no noso centro o que espertou aínda máis a simpatía coa obra e deu pé a procuar na novela referencias ao instituto.
Por outra banda, debemos reseñar a magnífica impresión que levou Sonia Mirón polo entusiasmo amosado por tantas alumnas e alumnos que relataron como imaxinaran eles aos personaxes, ós escenarios e que persuadiron á autora de escribir a segunda parte da novela.
Publicado por biblioboveda ás 10:14 0 comentarios
Etiquetas: Si tú quieres, Sonia Mirón
Publicacións máis recentes Publicacións máis antigas Inicio
Subscribirse a: Publicacións (Atom)
De cando en vez len neste blog
Libro do mes: Viaxe ó centro da terra
Libro: Males de Cabeza
François Truffaut (París, 6 de febreiro de 1932 - 21 de outubro de 1984)
A noite americana (1973) (Oscar á mellor película en lingua non inglesa).
Os catrocentos golpes (1959).
Tirade sobre o pianista (1960
Jules e Jim (1962),
O amor aos vinte anos (1962).
A sirena do Mississippi (1969).
Diario íntimo de Adele H (1975).
O amante do amor (1977).
O último metro (1980).
A muller de á beira (1981).
Vivamente o domingo (1982).
SÚCUBO: Demo feminino que, segundo crenzas supersticiosas cohabita cos home. (Ïncubo: demo en figura de home que ten trato cunha muller).
BURCHE: Torre de defensa
CILLERERO: Nalgunhas ordenes relixiosas, mordomo do mosteiro.
Pola mole, e pola forma, o Edificio era similar a Castel Urbino ou a Castel dal Monte, ...
... nesta cela do querido mosteiro de Melk, onde aínda me retine o meu corpo pesado e enfermo, ...
Personaxes de "O nome da Rosa" debuxados por U. Ecco
Cando petan na porta pola noite
Visita a Monforte da man de Manuel María
Memorias dun neno labrego
La soledad de los números primos
La vuelta al mundo de un forro polar rojo